钦定古今图书集成/明伦汇编/家范典/第073卷 > 汉应劭风俗通义 > 《姊妹行》林章
## 钦定古今图书集成/明伦汇编/家范典/第073卷 > 汉应劭风俗通义 > 《姊妹行》林章

“与姊别时啼，头比姊肩低。几年不见姊，眉与姊夫齐。
春兰秋菊各芳泽，花蚤花迟总堪惜。生憎一对似花
人，恼杀十年花下客。花时能几何，客恨不胜多。翻作
相思树，缠丝复绕萝。鸳鸯宿海底，好梦落风波。空有
青衫泪，双弹向翠蛾。寂寂杨花坞，迢迢桃叶渡。长江
南北头，总是相思路。新人本非新，故人应是故。只道”
相怜亲上亲，那识相思苦中苦。忆故如望月，望圆复
愁缺。怜新若转弦，一转一缠绵，缠绵复缱绻。见妹如
姊面年年，春风时那作双飞燕。姊应山上采蘼芜，妹
莫尊前唱《鹧鸪》。昨日书来无别话，为侬珍重大姨夫。